Diari Oficial de la Generalitat Valenciana


Sumari del DOGV 3938, del 13-02-2001 (2001/997)

Informació pública del programa d'actuació integrada de la unitat d'execució núm. 2 Olmé, del Pla General d'Ordenació Urbana de San Fulgencio.
----------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/997


Organisme emissor
:   Ajuntament de San Fulgencio

Tipus de document
:   Anunci

Informació pública del programa d'actuació integrada de la unitat d'execució núm. 2 Olmé, del Pla General d'Ordenació Urbana de San Fulgencio. [2001/X997]
  
L'agrupació d'interès urbanístic de la unitat d'execució núm. 2 Olmé, ha presentat alternativa tècnica de programa d'actuació integrada del sector UE2 Olmé, del Pla General d'Ordenació Urbana de San Fulgencio, formada per pla parcial, memòria i avantprojecte d'urbanització, de conformitat amb el que estableixen els articles 38, 45 i concordants de la Llei 6/1994, Reguladora de l'Activitat Urbanística, en relació amb la disposició transitòria 1a del text legal esmentat, i correspon procedir a la publicació de la documentació presentada; per la qual cosa es dicta decret i resolc:
  
Sotmetre a informació pública, per un termini de 20 dies hàbils comptador des de l'última publicació d'aquest edicte, la documentació pròpia de l'alternativa tècnica del programa d'actuació integrada del sector UE2 Olmé, de San Fulgencio, formada per memòria i avantprojecte d'urbanització.
  
El present expedient es tramitarà pel procediment ordinari regulat en l'article 47 de la LRAU.
  
L'expedient podrà ser examinat a l'Ajuntament de San Fulgencio, i durant el termini assenyalat podran presentar-s'hi tant al·legacions com alternatives tècniques.
  
Durant els 5 dies següents al termini indicat podran presentar-se les proposicions economicofinanceres que consideren convenients, al Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994.
  
L'acte d'obertura de pliques tindrà lloc al saló de plens de la Casa Consistorial, a les 12 hores de la data hàbil següent a la conclusió del termini per a presentar-les. Durant els 10 dies següents al d'obertura de pliques aquestes podran ser objecte de consulta i al·legacions.
  
Aqueixos terminis quedaran prorrogats per 20 dies addicionals si durant els 10 primers dies d'informació pública cap persona es compromet de presentar una alternativa tècnica substancialment distinta a la inicial. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconèixer-la, presente pliques posteriorment.
  
Alhora, i de conformitat amb el que disposa l'art. 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts dels quals s'ignore el lloc de notificació o, intentada aquesta, no s'hagués pogut practicar, als efectes de remetre avís amb el contingut d'aquest anunci als titulars de drets que figuren al cadastre, segons el que preveu l'article 46.3 de la LRAU.
  
Cosa que notifique perquè en prengueu coneixement i als efectes oportuns.